《绛都春·分咏京师词人第宅。得纳兰容若渌水亭，在玉泉山下》
清代·夏孙桐

莲凋渚晚。问缑岭堕音，吹笙人远。豹尾退閒，蜗角幽栖依琼苑。

重光词笔同凄怨。恁抱膝、繁华轻遣。倚阑曾是，梨花落后，望春深浅。

一片。璇流漱碧，绕鸳甃、似带烟萝空眷。花底著书，席上题襟多英彦。

乌衣三度朱门换。祗谢墅、巢痕寻燕。邈然裙屐承平，梦华恨断。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。